הולי הולם

הולי הולם (באנגלית: Holly Holm; ‏נולדה ב־17 באוקטובר 1981) ידועה גם בכינוי "בת המטיף" היא לוחמת MMA אמריקאית, ואלופת העולם לשעבר באליפות הלחימה האולטימטיבית (UFC). בעברה הייתה מתאגרפת וקיקבוקסרית מקצועית. הולם הייתה אלופת העולם באגרוף והגנה על תוארה 18 פעמים בשלוש קטגוריות משקל (מעורב קל, מעורב וקל בינוני). בשנים 2005 ו-2006 נבחרה ללוחמת השנה על ידי מגזין The Ring (אנ'). הישגה הבולט ביותר במסגרת אמנויות הלחימה המשולבות התרחש ב-15 בנובמבר 2015, בקרב שנערך באירוע UFC 193 (אנ') במלבורן אוסטרליה. קרב זה היה האירוע המרכזי של אותו הערב וכן הנצפה ביותר בתולדות אירועי UFC ‏(התקיים מול 56,214 צופים). בקרב זה, הולם טענה לראשונה לכתר אליפות העולם במשקל תרנגול (אנ') והתמודדה מול האלופה הבלתי מנוצחת עד אותה העת, רונדה ראוזי. הולם עשתה היסטוריה כאשר ניצחה בקרב וגרמה להפסדה הראשון של ראוזי בענף המקצועי של תחרויות ה-MMA. עד לפני הניצחון, הולם נתפסה כאנדרדוג וניצחונה נחשב לאחד הניצחונות המפתיעים ביותר בהיסטוריה של ענף ה-MMA ושל הספורט בכלל. הולם היא האדם הראשון בהיסטוריה לזכות גם באליפות אגרוף עולמית וגם באליפות MMA עולמית. אמן הלחימה ג'ון ג'ונס (אנ') כינה אותה: הספורטאית הטובה ביותר בהיסטוריה של אמנות הלחימה לנשים. בטקס פרסי MMA העולמי לשנת 2016 שנערך בלאס וגאס בפברואר 2016, זכתה הולם בתואר לוחמת השנה (קטגוריית נשים) וכן קטפה עוד שלושה תארים: 'פריצת השנה', 'הנוקאאוט של שנה' ו'הניצחון של השנה'. הולם נולדה וגדלה באלבקרקי שבניו מקסיקו להורים ממוצא אירי-שוודי. הצעירה מבין שלושה ילדים. אמה מעסה ואביה הוא מטיף נוצרי, ומכאן נובע הכינוי של הולם 'בת המטיף'. בילדותה, התנסתה הולם בכדורגל, בהתעמלות, בשחייה ובצלילה. הוריה התגרשו כשהייתה בת 19. לאחר לימודיה בתיכון, למדה שנה אחת באוניברסיטת ניו מקסיקו (אנ'). בשנת 2001, החלה להתאמן בקיקבוקס וזכתה באליפות קיקבוקס לחובבניות. בשנת 2002, החלה לעסוק בקיקבוקס מקצועני. בשנת 2002, החלה לעסוק באגרוף מקצועני. ביוני 2008 הפכה לאלופת העולם באגרוף למשקל חצי בינוני כאשר הביסה את אלופת העולם מארי ג'ו סנדרס (אנ'). בדצמבר 2011, הולם הפסידה בנוקאאוט לאן סופי מתיס (אנ'). בין השתיים נערך קרב חוזר ביוני 2012, בו הולם ניצחה בהחלטת השופטים. במהלך קריירת האגרוף, הולם הגנה על תוארה 19 פעמים בשלוש קטגוריות משקל. במאי 2013 החליטה לפרוש מענף האגרוף על מנת להקדיש את כל מרצה ללחימה המשולבת. הולם החלה את קריירת ה-MMA במרץ 2011. היא לחמה במסגרת Legacy Fighting Championship (אנ') וניצחה בכל הקרבות. ביולי 2014 הצטרפה לשורת הלוחמות של ה-UFC. במסגרת ה-UFC, לחמה הולם בשני קרבות וניצחה גם בהם. בנובמבר 2015, טענה לכתר במסגרת אליפות העולם במשקל תרנגול מול אלופת העולם הבלתי מנוצחת, רונדה ראוזי. למרות היותה אנדרדוג מובהקת, הולם הייתה דומיננטית לכל אורך הקרב, והפתיעה את הצופים שהצליחה לשרוד את הסיבוב הראשון מול ראוזי (היחידה להצליח זאת לפניה היא מישה טייט) ואף לשלוט בו. 59 שניות לאחר שהחל הסיבוב השני, הנחיתה הולם בעיטה על צווארה של ראוזי וניצחה אותה בנוקאאוט. ניצחונה של הולם הכה בתדהמה את קהילת ה-MMA. ראוזי, שספגה את הפסדה הראשון בהיסטוריית ה-MMA, נאלצה להפרד מתואר האליפות לאחר שהגנה עליו במשך שלוש שנים. במרץ 2016 איבדה הולם את התואר למישה טייט. ביולי 2016, נחלה הולם הפסד נוסף לאחר שנוצחה על ידי ולנטינה שבשנקו בהחלטת שופטים אחידה. ב-11 בפברואר 2017, במסגרת אירוע UFC 208 (אנ'), הולם התמודדה על תואר אליפות העולם מול הלוחמת ג'רמין דה רנדמי (אנ') בקטגוריית משקל נוצה (קטגוריה שנפתחה לנשים לראשונה ב-UFC באירוע זה), והפסידה את האליפות בהחלטת שופטים אחידה. ההחלטה להכתיר את דה רנדמי כאלופת העולם הייתה שנויה במחלוקת, משום שבמהלך הקרב, דה רנדמי חבטה בהולם לאחר הישמע צליל הפעמון (המבשר על סופו של הסיבוב) בסוף הסיבוב השני וכן בסוף הסיבוב השלישי - אולם השופט לא הוריד לה נקודות על כך. נשיא ה-UFC, דיינה וייט (אנ'), טען כי ועדת הספורט של ניו יורק (NYSAC) (אנ') טעתה בכך שבחרה בשופט חסר ניסיון בקרבות מרכזיים, להיות שופט הזירה, וכי אם השופט היה מוריד לדה רנדמי נקודה - הקרב היה מסתיים בתיקו. במסיבת עיתונאים לאחר הקרב, טענה הולם כי לתחושתה היא ניצחה בשלושה סיבובים מתוך חמישה ולכן הגיע לה לנצח. ארבעה ימים לאחר הקרב, הולם ערערה על תוצאת הקרב בפני ועדת הספורט של ניו יורק וכן הגישה תלונה על שופט הזירה טוד אנדרסון (Todd Anderson). ב-17 ביוני 2017, הולם ניצחה את הלוחמת הברזילאית, בץ' קוריאה (אנ') באמצעות נוקאאוט. ב-30 בדצמבר 2017, במסגרת אירוע UFC 219 (אנ'), הולם נלחמה נגד כריס סייבורג על תואר אליפות העולם במשקל נוצה, והפסידה בהחלטת שופטים אחידה. ב-9 ביוני 2018, במסגרת אירוע UFC 225 (אנ') נלחמה נגד מייגן אנדרסון (אנ') וניצחה בהחלטת שופטים אחידה. מדיה וקבצים בנושא הולי הולם בוויקישיתוף אתר האינטרנט הרשמי של הולי הולם (באנגלית) הולי הולם, ברשת החברתית פייסבוק הולי הולם, ברשת החברתית אקס (טוויטר) הולי הולם, ברשת החברתית אינסטגרם הולי הולם, באתר BoxRec הולי הולם, באתר אליפות הלחימה האולטימטיבית (UFC) הולי הולם, באתר בלאטור הולי הולם, באתר שרדוג הולי הולם, באתר טאפולוגי ארגון ה-MMA בלאטור יגיע לתל אביב ב-2016, באתר ערוץ הספורט, 17 בנובמבר 2015 Holly Holm, MMA Highlights 2014 צפו: הולם הדהימה את ראוזי, שאושפזה בבי"ח, באתר ערוץ הספורט, 15 בנובמבר 2015 אלעד זאבי, הולי הולם ניצחה בנוק-אאוט את רונדה ראוזי, שהפסידה לראשונה בקריירה, באתר הארץ, 15 בנובמבר 2015 MMA: הולי הולם ניצחה את רונדה ראוזי וזכתה בחגורת האליפות של ה-UFC, באתר וואלה, 15 בנובמבר 2015 UFC 193: Extended Preview, סרטון באתר יוטיוב (באנגלית) UFC Champion Holly Holm on defeating Ronda Rousey, ראיון באתר יוטיוב (באנגלית) Holly Holm on Larry King Show Full Interview, ראיון באתר יוטיוב (באנגלית) Holly Holm - Official UFC® Fighter Profile - UFC.com Who Is HOLLY HOLM? | Fun Facts About The NEW UFC Champion, TYT Sports JAMES MONTGOMERY, Holly Holm on Ronda Rousey KO: 'That Fight's in the Past', Rolling Stone, November 25, 2015 Troy Machir, Ronda Rousey vs. Holly Holm, UFC 193: Time, TV channel, online streaming, Sporting News Dave Doyle, UFC 193 crowd of 56,214 sets company attendance record, MMAFighting.com - The Mixed Martial Arts News Website Holm-Rousey among most shocking upsets in sports history, ESPN.com GREATEST UPSETS IN SPORTS HISTORY, Sport Illustrated Matt Erickson, UFC 193 results: The unthinkable, as Holly Holm KOs Ronda Rousey in massive upset, MMAjunkie.com Damon Martin, Jones: Holm already greatest of all time in women's combat sports, UFC on FOX Brad Popkin, UFC champion Holly Holm wins big at the 2016 World MMA Awards in Las Vegas last night, Feb 6, 2016 BIOGRAPHY, Holly Holm web site Holly Holm vs Germaine de Randamie UFC 208 HIGHLIGHT & result, Joe Rogan World Was Holly Holm Robbed At UFC 208?, NESN UFC 208: Dana White Event Recap, UFC - Ultimate Fighting Championship DANA WHITE BLAMES NYSAC FOR HOLLY HOLM VS. GERMAINE DE RANDAMIE CONTROVERSY Emotional Holly Holm regrets not following coaches' plan to secure win at UFC 208, MMAjunkie Holly Holm files complaint about referee, appeals title loss to Germaine de Randamie, Yahoo Sports, Feb 16, 2017 תוצאות UFC 246